PROJEKTNI ZADATAK

za usluge upravljanja projektom gradnje i tehničke pomoći za potrebe provedbe projekta „Rekonstrukcija, dogradnja i opremanje Osnovne škole Fran Krsto Frankopan “

Predmet nabave su usluge upravljanja projektom gradnje i tehničke pomoći za potrebe provedbe projekta „Rekonstrukcija, dogradnja i opremanje Osnovne škole Fran Krsto Frankopan“ u Osijeku, na adresi Frankopanska 64, k.č.br. 9260/47 k.o. Osijek, a prema Građevinskoj dozvoli Grada Osijeka, Upravnog odjela za prostorno uređenje, graditeljstvo i zaštitu okoliša, KLASA: UP/I-361-03/25-01/000302, URBROJ: 2158-1-17-02/3-26-0019 od 29.01.2026. 

Kako bi se omogućio rad škole u jednoj smjeni projektom je predviđena dogradnja tri učionice s blagovaonicom i sanitarnim čvorovima te male školske sportske dvorane sa svlačionicama i sanitarnim čvorovima.
Rekonstrukcija zgrade obuhvaća: 
Planirana dogradnja izvesti će se uz sjevernu postojeću zgradu škole i prostire se u smjeru sjeverozapad-jugoistok prema stražnjem dvorištu i čini je jedna etaža – prizemlje. Postojeći dio građevine ostaje nepromijenjen. U nastavku stražnjeg izlaza iz sjeverne zgrade smješta se nova dogradnja gdje se prostire novi učionički trakt sa tri učionice u prizemlju. U nastavku učioničkog trakta u prizemlju smješta se nova mala sportska dvorana sa pratećim sadržajem i blagovaonicom.
Dograđeni dio je približno pravokutnog oblika maksimalnih vanjskih dimenzija 50,18x17,45 m i visine jedne etaže- prizemlje. Sastoji se od dva visinski različita dijela. Niži dio građevine - svijetle visine prizemlja do pod krovnu ploču (učionice i blagovaonica) je 3,30 m a viši dio građevine –dvorana je visina do pod krovnu gredu je 5,00 m. Krov je na dvije vode nad dvoranom sa krovnim pokrovom termopanelom, panel sa kamenom vunom debljine d=18 cm, a nagib krovnih ploha je 10%. Krov nižeg dijela iznad učionica i blagovaonice je ravni, a završni sloj je hidroizolacija na betonu koji je u nagibu. Viši dio građevine projektiran je kao montažna armirano betonska konstrukcija. Niži dio konstrukcije uz postojeću građevinu izvodi se kao monolitni sa horizontalnom konstrukcija-strop prizemlja je monolitna ab ploča debljine 15cm koja se oslanjana na nosive zidane zidove, ab grede i stupove. Nosivi zidovi su od opeke debljine 25cm uokvireni vertikalnim i horizontalnim serklažima dimenzija 25/25cm. S druge strane oslanja se na montažnu OT 60 gredu koja ima konzolni istak i ostavljene nastavke za spoj sa ab pločom.
Instalacija grijanja i hlađenja
Za potrebe grijanja/hlađenja građevine ugraditi će se dizalica topline zrak/voda. Kao rashladno/ogrjevno medij koristit će se voda.
Za potrebe ventilacije škole od uređaja za ventilaciju ugradit će se: 2 vanjske klima komore za potrebe ventilacije učionica i dvorane.
Kako bi se osigurali zdravstveno-higijenskih zahtjevi ovim projektom predviđena je ugradnja sustava prisilne ventilacije. Provjetravanje građevine je prisilno i prirodno zavisno od namjene i položaja unutar građevine.
Prisilna ventilacija u građevini će se ugrađivati u:
o Ventilacija škole– sustav s povratom topline preko vanjske klima komore
o Ventilacija dvorane – sustav s povratom topline preko vanjske klima komore
Priprema PTV-a-
Priprema PTV-a će biti pomoću zasebne dizalice topline sa spremnikom PTV pojedinačnog volumena 240 lit.
Za vodoopskrbu predmetne građevine izvesti će se spoj na postojeći vodovodni priključak za opskrbu sanitarnom hladnom i požarnom vodom.
Odvodnja sanitarno – fekalnih voda izvest će se spojem na postojeći razvod kanalizacije na parceli.
Projektiranom kanalizacijskom mrežom unutar građevine riješen je odvod sanitarno-fekalnih voda iz iste, a izvesti će se:
-kanalizacijske vertikale sanitarne i fekalne kanalizacije PP niskošumnim cijevima ,
-kanalizacijski razvod od sanitarnih uređaja, PP cijevima za kućnu kanalizaciju
-temeljni razvod unutar objekta, PVC cijevima klase SN4
-vanjski razvod po prometnim površinama, PVC cijevima klase SN8
Oborinske vode ispuštaju se djelomično na teren investitora, a djelomično nakon zadržavanja u retenciji u sustav ulične kanalizacije.
PROJEKT ELEKTROTEHNIČKIH INSTALACIJA
Priključak na NN mrežu je postojeći te se izvodi promjena postojećih uvjeta priključenja prema HEP-u objekta obzirom na dogradnju – povećanje potrebne vršne priključne snage te ugradnja fotonaponske elektrane na krovu dograđenog dijela.
Za priključak i razvod el. instalacija potrebno je izmijeniti postojeće el. brojilo sa dvosmjernim el. brojilom s obzirom na proizvodnu sunčanu elektranu te uskladiti priključak prema rješenju HEP-a i priloženim potrebama za povećanje vršne snage.
Dogradnjom novog dijela škole se izmješta postojeće priključno mjerno mjesto na novu poziciju, u okviru samostojećeg priključnog mjernog ormara oznake SPMO-MG.
Postojeća zgrada napaja se iz 1TS1278 OSIJEK 239/Izvod: Odlaz u S.K.O. M. Divalta 67.
Mjesto predaje preuzimanje energije je samostojeći priključni mjerni ormar SPMO-MG, a sve prema izdanoj elektroenegetskoj suglasnosti br. 4008-70281651-100008488 izdane dana 27.11.2024. godine.
Od SPMO ormara do postojećeg razvodnog ormara škole potrebno je položiti novi napojni kabel. S obzirom na novu priključnu snagu od 115,94 kV i za buduće rezerve, položiti će se napojni kabel NYY-J 4x120+70mm2.
Glavni razvodni ormar dogradnje napojiti će se iz postojećeg glavnog razvodnog ormara škole.
PROJEKT SUSTAVA ZA DOJAVU POŽARA
Predmet ovog projekta je sustav za dojavu požara . U građevini se instalira sustav za automatsku dojavu požara koji će objedinjavati sve zaštitne funkcije za dojavu požara.
Sustav za dojavu požara se sastoji od slijedećih elemenata:
 adresabilne centrale sustava za dojavu požara,
 digitalnog telefonskog dojavnika,
 optičkih adresablinih javljača požara,
 optičko-termičkih javljača požara,
 izvršnih modula-transpondera (input / output),
 signalnih-alarmnih elemenata (sirene, bljeskalice),
 Paralernog tabloa
 izolatora petlje,
 električne instalacije i
 izvora napajanja.

PROJEKT FOTONAPONSKOG SUSTAVA
Na krovu građevine potrebno je izgraditi dvije sunčane fotonaponsku elektranu, ukupne vršne snage cca 40,00 kW AC koje će proizvoditi električnu energiju pretežno za vlastitu potrošnju pripadnog objekta.
Osnovne komponente sunčane elektrane:
FN paneli
Za ugradnju su odabrani fotonaponski moduli nazivne snage 450 Wp kao TrinaSolar TSM-450 . Radi se o standardnom energetskom fotonaponskom modulu sa 144 serijskih spojenih monokristaličnih silicijskih ćelija
Pretvarač
Za ugradnju su odabrani fotonaponski moduli nazivne snage 450 Wp kao TrinaSolar TSM-450 . Radi se o standardnom energetskom fotonaponskom modulu sa 144 serijskih spojenih monokristaličnih silicijskih ćelija
Kod dimenzioniranja izmjenjivača za zadano fotonaponsko polje odabrani su izmjenjivači koji svojim ulaznim naponskim i strujnim ograničenjima pokrivaju radno područje fotonaponskog polja u svim uvjetima.
Projektiran je sljedeći inverter: 2 x inverter 15 kW AC
DC kabeli
Za razvod DC kabela, koriste se pripremljene spojne kutije na svakom modulu s postojećim izvodima i pripremljenim tipskim konektorima.
AC kabeli
Izlaz pretvarača elektrane spaja se na zaštitne elemente u spojnom ormaru kabelom s 5 bakrenih vodiča od 16 𝑚𝑚2, oznake FG160R16 5x16 𝑚𝑚2. Izlazni kabel prema glavnom razvodnom ormaru objekta GRSE spaja se kabelom s 5 bakrenih vodiča od 25 𝑚𝑚2, oznake FG160R16 5x25 𝑚𝑚2.
Potkonstrukcija za montažu fotonaponskih modula
Potkonstrukcija je za montažu za ravnu konstrukciju krova. Na nosač se polažu aluminijske šine i učvršćuju pomoću odgovarajućih spojnica. Spojnice se fiksiraju direktno u bočne stranice vala trapeznog lima, odgovarajućim vijcima.
Masa konstrukcije i modula
Masa fotonaponskog modula tipa je cca 21 kg. Ukupna masa 80 modula iznosi oko 1.680,00 kg. Okvirna masa potkonstrukcije procjenjuje se na oko 400,00 kg. Ukupna masa panela i potkonstrukcije je oko 2.080,00 kg.
Priključni ormari (razdjelnice)
GRSE je razdjelnica sunčane elektrane. AC izlazi iz svih invertera objedinit će se u odgovarajućem niskonaponskom ormaru GRSE .
Priključak na EE instalaciju objekta
Priključak elektrane na mrežu jest na niskom naponu (NN), trofazan. Dakle, predmetna elektrana priključuje se direktno na instalaciju kupca.


Obveze za izvršenje usluge predviđene su prijedlogom ugovora.


U Osijeku, 4. ožujak 2026.
